**PUNTO DE ATENCIÓN Á LECTURA**

**NORMAS DE UTILIZACIÓN PARA USUARIOS**

O **Punto de Atención á Lectura do Corgo** (PALCO) é unha infraestrutura cultural ao servizo da cultura e de todas as persoas que a promovan e defendan. Como todo **espazo público común**, debe ser coidado por todos os seus usuarios con agarimo, para así poder mantelo e transmitilo nas mellores condicións ás xeracións futuras. Por iso é necesario establecer unhas **regras básicas de civismo** que permitan garantir a existencia en condicións dignas da nosa antiga escola:

* O PALCO conta con **iluminación artificial** e **aire acondicionado** (R. D. **máx. 27° C**). Cada vez que se abandone o local deberase comprobar que todas as **luces** e as **bombas de calor** fican apagados.
* As **mesas** e as **cadeiras** están ao servizo de todos. Cando remate o seu uso, deberán voltar a quedar **colocadas ordenadamente**.
* Existe un **deshumificador** permanentemente acendido, que deberá baleirarse a cotío. A **tapa superior** permanecerá sempre aberta.
* As instalacións da biblioteca non son un lugar apropiado para o **consumo de alimentos ou bebidas**. Non está permitido **comer** nin **beber**, así como tampouco deixar no seu interior **restos de alimentos**.
* Os **libros** están a disposición de todas as persoas, previa solicitude de consulta. A súa **orde de colocación** nos andeis deberá ser respectada.
* O **mapa de Galicia** de Domingo Fontán é unha verdadeira xoia que merece ser contemplada con atención. Non se deben colocar fronte a el obxectos voluminosos nin calquera tipo de mobiliario.
* A **pizarra** está ao servizo das persoas usuarias, pero é un obxecto de superficie moi sensible. O seu uso deberá ser solicitado previamente ao persoal do concello, que facilitará os **rotuladores axeitados**.
* A utilización da **pantalla de proxección de audiovisuais** deberá ser solicitada previamente por escrito no concello. Está terminantemente prohibida a súa **manipulación** por terceiros sen a debida xustificación e autorización municipal.

No Corgo, a 21 de Setembro do 2022

O alcalde-presidente, Felipe Labrada Reija